Brandwag spog met distrik se toppresteerder | News24
Brandwag spog met distrik se toppresteerder
=Brandwag en die Uitenhage-distrik se toppresteerder, André Conradie en sy skoolhoof, Stephen Zietsman. Foto: KAREN PIENAAR
Hoërskool Brandwag se klas van 2016 het weereens uitnemend presteer en die Uitenhage-distrik se top matrikulant opgelewer.
Die skool se toppresteerder, 2016 hoofseun André Conradie, het 6 A’s behaal en met ’n gemiddeld van 92,5%, is hy die beste presteerder in die Uitenhage-distrik. André was elke jaar dux-leerder van sy graad en was ook medewenner van die Matriek van die Jaar-kompetisie. In dieselfde kompetisie het hy ook die kategorie vir akademie gewen. Met sy uitstekende matriekuitslae het André die premiersbeurs ter waarde van R80 000 per jaar gewen.
Hy sit vanjaar sy studies voort in ingenieurswese aan die Universiteit van Stellenbosch.
Brandwag het 14 A-gemiddeldes opgelewer, met ’n 15de leerder wat dié prestasie met slegs 1 punt misloop. Die 14 top kandidate, benewens André, is Eliska Büchner (88,6% en 7 A’s), Cuyler Janse van Vuuren (86% en 5 A’s), Miencke Jonker (85,2% en 6 A’s), Kristen Strydom (85,1% en 7 A’s), Marike Marais (85,1% en 6 A’s), Megan Douglas (85,1% en 6 A’s), Sharezaan Zeelie 83% en 6 A’s), Johlene van Eyk (82,7% en 5 A’s), Elmé de Jager 82,5% en 4 A’s) Carla Visage (82,5% en 5 A’s), Carol Drake (81,3% en 5 A’s), Roxzann Thomas (81%,3 en 5 A’s) en Caitlin Tamboer (80,8% en 6 A’s).
Die 2016 matrieks het 161 A-vaksimbole opgelewer waarvan onder meer 15 vir Wiskunde en 15 vir Wiskundige Geletterdheid, 14 vir Engels, 12 vir Afrikaans, 11 vir Lewenswetenskap en 8 vir Rekeningkunde was. Altesaam 64,3% van die matrieks kwalifiseer vir graadstudie en 33,7% vir diplomastudie.